ddrg/super_eurlex huggingface dataset:
1)

sadaļā “Juridiskās personas, grupas un organizācijas” svītro šādus ierakstus: a) “International Islamic Relief Organization, filiāles Filipīnās (alias a) International Islamic Relief Agency; b) International Relief Organization; c) Islamic Relief Organization; d) Islamic World Relief; e) International Islamic Aid Organization; f) Islamic Salvation Committee; g) The Human Relief Committee of the Muslim World League; h) World Islamic Relief Organization; i) Al Igatha Al-Islamiya; j) Hayat al-Aghatha al-Islamia al-Alamiya; k) Hayat al-Igatha; l) Hayat Al-'Igatha; m) Ighatha; n) Igatha; o) Igassa; p) Igasa; q) Igase; r) Egassa; s) IIRO). Adrese: a) International Islamic Relief Organization, Philippines Office, 201 Heart Tower Building; 108 Valero Street; Salcedo Village, Makati City; Manila, Philippines; b) Zamboanga City, Philippines; c) Tawi Tawi, Philippines; d) Marawi City, Philippines; e) Basilan, Philippines; f) Cotabato City, Philippines. Papildu informācija: a) saistīta ar Abu Sayyaf Group un Jemaah Islamiyah; b) visi biroji slēgti 2006. gadā, bet 2009. gada sākumā no jauna atvērts IIRO birojs Manilā, Filipīnās. 2.a panta 4. punkta b) apakšpunktā minētais paziņošanas datums: 4.8.2006.”; b) “International Islamic Relief Organization, filiāle Indonēzijā (alias a) International Islamic Relief Agency, (b) International Relief Organization, (c) Islamic Relief Organization, (d) Islamic World Relief, (e) International Islamic Aid Organization, (f) Islamic Salvation Committee, (g) The Human Relief Committee of the Muslim World League, (h) World Islamic Relief Organization, (i) Al Igatha Al-Islamiya, (j) Hayat al-Aghatha al-Islamia al-Alamiya, (k) Hayat al-Igatha, (l) Hayat Al-'Igatha, (m) Ighatha, (n) Igatha, (o) Igassa, (p) Igasa, (q) Igase, (r) Egassa, (s) IIRO). Adrese: a) International Islamic Relief Organization, Indonesia Office; Jalan Raya Cipinang Jaya No. 90; East Jakarta, 13410, Indonesia; b) P.O. Box 3654; Jakarta 54021, Indonesia; c) 8 Jalan Tarnan Simanjuntak Barat, Cipinang Cempedak Jakarta Timur 13340 Indonesia. Papildu informācija: saistīta ar Jemaah Islamiyah un International Islamic Relief Organization filiālēm Filipīnās. 2.a panta 4. punkta b) apakšpunktā minētais paziņošanas datums: 9.11.2006.”;
Official Journal L 042 , 17/02/1979 P. 0020 - 0020

Swedish special edition: Chapter 3 Volume 10 P. 0176

Spanish special edition: Chapter 03 Volume 15 P. 0154

Portuguese special edition Chapter 03 Volume 15 P. 0154

Finnish special edition: Chapter 3 Volume 10 P. 0176

Greek special edition: Chapter 03 Volume 24 P. 0092



KOMISIJAS REGULA (EEK) Nr. 308/79 (1979. gada 16. februāris), ar kuru groza Regulu (EEK) Nr. 3136/78, ar ko nosaka sīki izstrādātus noteikumus, kā konkursa kārtībā noteikt ievedmuitas maksājumu olīveļļai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju[1], kurā jaunākie grozījumi izdarīti ar Regulu (EEK) Nr. 1562/78[2], un jo īpaši tās 16. panta 6. punktu, tā kā ar Komisijas Regulu (EEK) Nr. 3136/78[3] noteica sīki izstrādātus noteikumus, kā konkursa kārtībā noteikt ievedmuitas maksājumu olīveļļai; tā kā attiecībā uz tādas olīveļļas ievešanu, kuras izcelsme ir ārpuskopienas valstīs, ar kurām Kopiena ir noslēgusi nolīgumus, maksājums, kas jāmaksā importētājam, ir norādīts licencē un pielāgots saskaņā ar Kopienas noteikumiem, kuri piemērojami attiecīgajai ārpuskopienas valstij; tā kā Regula (EEK) Nr. 3136/78 neattiecas uz noteikumiem, kas piemērojami olīveļļas ievedumiem no Libānas; tā kā minētā regula ir jāpapildina; tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 3136/78 4. panta 2. punktam pievieno šādu ievilkumu: "- (EEK) Nr. 1620/77 (1977. gada 18. jūlijs) par Libānas izcelsmes olīveļļas ievešanu 9. 9 OV L 181, 21.7.1977., 4. lpp." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1979. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1979. gada 16. februārī Komisijas vārdā priekšsēdētāja vietnieks Finn Gundelach [1] OV 172, 30.9.1966., 3025./66. lpp. [2] OV L 185, 7.7.1978., 1. lpp. [3] OV L 370, 30.12--.1978., 72. lpp.
8)

Ar I pielikumā iekļauto standarta paziņojuma veidlapu Komisijai paziņo par pasākumu projektiem, kas neietilpst 6. punktā. Paziņotajos pasākumu projektos attiecīgā gadījumā ir iekļaujamas šādas ziņas: a) konkrētais ražojuma vai pakalpojuma tirgus, it sevišķi to ražojumu un pakalpojumu apraksts, kuri būtu iekļaujami konkrētajā tirgū vai izņemami no tā uz pieprasījuma un piedāvājuma aizvietojamības pamata; b) konkrētais ģeogrāfiskais tirgus, tostarp konkurences nosacījumu izsvērta analīze uz pieprasījuma un piedāvājuma aizvietojamības pamata; c) galvenie uzņēmumi, kas darbojas konkrētajā tirgū; d) konkrētā tirgus analīzes rezultāti, it sevišķi konstatējumi par to, vai ir faktiska konkurence vai tās nav, un šo konstatējumu pamatojums. Šajā nolūkā pasākuma projektā ir jābūt dažādu uzņēmumu tirgus daļu analīzei un attiecīgai norādei uz citiem tādiem būtiskiem kritērijiem kā šķēršļi ienākšanai tirgū, apjomradīti ietaupījumi un diversifikācijas radīti ietaupījumi, vertikālā integrācija, grūti dublējamas infrastruktūras pārvaldīšana, tehnoloģiskas priekšrocības vai pārākums, neesoša vai nepietiekama kompensējošā pirktspēja, viegla vai privileģēta piekļuve kapitāla tirgiem/finanšu resursiem, uzņēmuma kopējais apjoms, ražojumu/pakalpojumu daudzveidība, augsti attīstīts izplatīšanas un tirdzniecības tīkls, potenciālu konkurentu trūkums un šķēršļi darbības izvēršanai; e) attiecīgā gadījumā uzņēmumi, kuri uzskatāmi par tādiem, kam atsevišķi vai kopīgi ir būtiska ietekme tirgū Direktīvas 2002/21/EK 14. panta nozīmē, un apsvērumi, pierādījumi un cita attiecīga faktu informācija, kas pamato šādu uzņēmumu noteikšanu; f) valsts pārvaldes iestādes veiktās iepriekšējās sabiedriskās apspriešanas rezultāti; g) valsts pārvaldes iestādes izdotais atzinums, ja tāds ir; h) pierādījumi par to, ka, izdarot paziņojumu Komisijai, vienlaikus ir veikti attiecīgi pasākumi, lai par pasākumu projektiem paziņotu valstu pārvaldes iestādēm visās citās dalībvalstīs; i) ja tiek paziņots par pasākumu projektiem, kas ietilpst Direktīvas 2002/19/EK 5. vai 8. panta vai Eiropas Parlamenta un Padomes Direktīvas 2002/22/EK (6) 16. panta darbības jomā, norāda īpašos reglamentējošos pienākumus, kas ierosināti, lai risinātu faktiskas konkurences trūkumu konkrētajā tirgū, vai, ja tiek konstatēts, ka konkrētajā tirgū ir faktiska konkurence un tādi pienākumi attiecībā uz minēto tirgu jau ir uzlikti, – norāda pasākumu projektus, kas ierosināti šo pienākumu atcelšanai.
14.

Atalgojumu par inspekcijām inspektori var saņemt tikai no publiskās pārraudzības iestādes vai iestādes, kura ir pilnvarota veikt inspekcijas. Inspektori nedrīkst saņemt atalgojumu no pārbaudītiem pilnvarotajiem revidentiem, revīzijas uzņēmumiem vai to sadarbības partneriem.
Oficiālais Vēstnesis L 083 , 27/03/1999 Lpp. 0050 - 0050



Padomes Lēmums (1999. gada 22. februāris) par Nolīguma slēgšanu starp Eiropas Kopienu un Izraēlas Valsti par sadarbību zinātnes un tehnikas jomā (1999/224/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 130.m pantu saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Eiropas Kopiena un Izraēla īsteno īpašas pētniecības programmas jomās, kas interesē abas puses; tā kā Izraēlas Valsts, no vienas puses, un Eiropas Kopiena un tās dalībvalstis, no otras puses, ir parakstījušas Eiropas un Vidusjūras reģiona valstu nolīgumu, kas paredz sarunas par sadarbības nolīgumu zinātnes un tehnoloģijas jomā; tā kā Eiropas Kopiena un Izraēlas Valsts ir noslēgušas Nolīgumu par sadarbību zinātnes un tehnikas jomā pētniecības un tehnoloģiju attīstības (ESP) ceturtās pamatprogrammas darbības laikam; tā kā Padome ar 1998. gada 18. maija lēmumu pilnvaroja Komisiju apspriest Nolīguma starp Eiropas Kopienu un Izraēlas Valsti par sadarbību zinātnes un tehnikas jomā atjaunošanu piektās pamatprogrammas darbības laikam; tā kā jāapstiprina Nolīgums starp Eiropas Kopienu un Izraēlas Valsti par zinātnisko un tehnisko sadarbību, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Nolīgums starp Eiropas Kopienu un Izraēlas Valsti par zinātnisko un tehnisko sadarbību. Nolīguma teksts ir pievienots šim lēmumam. 2. pants Ar šo Padomes priekšsēdētājs ir pilnvarots iecelt personu(-as), kam piešķirtas pilnvaras parakstīt Nolīgumu, lai tas kļūtu saistošs Kopienai. 3. pants Padomes priekšsēdētājs Kopienas vārdā sniedz šī nolīguma 13. pantā paredzēto paziņojumu. Luksemburgā, 1999. gada 22. februārī Padomes vārdā — priekšsēdētājs H.-F. von Ploetz [1] OV C 283, 12.9.1998., 5. lpp. [2] Atzinums sniegts 1999. gada 11. februārī (Oficiālajā Vēstnesī vēl nav publicēts). --------------------------------------------------
2.

iekšzemes kopprodukts [IKP] = 25 % no izmaksām, ko nesedz mitinātājvalsts papildiemaksa, starp dalībniekiem sadala, vadoties pēc tā, kāds ir katras dalībvalsts īpatsvars visu dalībnieku kopējā IKP. Atskaitei ņem vidējo IKP pēdējā zināmajā piecu gadu periodā pirms ERIC izveides (2014.–2018. gads 2020. gada janvārī). Datus IKP aprēķiniem ņems no “Eurostat”, par citām valstīm – no Pasaules bankas;
8.

Šo pasākumu papildina apvienota būtiskuma robežvērtība, kuras mērķis ir virzīt to, ka pasākuma savstarpējo atzīšanu veicošās attiecīgās iestādes, iespējams, piemēro de minimis principu, un kuru veido: a) 2 mljrd. EUR robežvērtība kopējai sākotnējai tādu riska darījumu vērtībai, kuri iekšzemē licencētām G-SNI un C-SNI iestādēm to banku prudenciālā perimetra augstākajā konsolidācijas līmenī ir ar Francijas nefinanšu sabiedrību sektoru; b) 300 milj. EUR robežvērtība, kura piemērojama iekšzemē licencētām G-SNI un C-SNI iestādēm, kas atbilst a) apakšpunktā minētajai robežvērtībai vai pārsniedz to, un kura attiecas uz: i) vienu sākotnējo riska darījumu ar nefinanšu sabiedrību, kuras juridiskā adrese ir Francijā; ii) summu, kuru veido sākotnējie riska darījumi ar saistītu nefinanšu sabiedrību grupu, kam juridiskā adrese augstākajā konsolidācijas līmenī ir Francijā, un kuru aprēķina saskaņā ar 3. punkta a) apakšpunktu; iii) summu, kuru veido sākotnējie riska darījumi ar nefinanšu sabiedrībām, kam juridiskā adrese ir Francijā un kas ietilpst saistītu nefinanšu sabiedrību grupā, kuras juridiskā adrese augstākajā konsolidācijas līmenī ir ārpus Francijas, par ko sniedz informāciju Īstenošanas regulas (ES) Nr. 680/2014 VIII pielikuma C 28.00 un C 29.00 veidnē; c) robežvērtība 5 % apmērā no G-SNI un C-SNI iestāžu pirmā līmeņa kapitāla augstākajā konsolidācijas līmenī, kura piemērojama b) apakšpunktā identificētajiem riska darījumiem pēc tam, kad ņemta vērā kredītriska mazināšanas paņēmienu un atbrīvojumu ietekme atbilstoši Regulas (ES) Nr. 575/2013 399.–403. pantam. Robežvērtības, kas minētas b) un c) apakšpunktā, jāpiemēro neatkarīgi no tā, vai attiecīgajai sabiedrībai vai nefinanšu sabiedrībai ir lielas parādsaistības. Sākotnējā riska darījuma vērtību, kas minēta a) un b) apakšpunktā, aprēķina saskaņā ar Regulas (ES) Nr. 575/2013 389. un 390. pantu, neņemot vērā Regulas (ES) Nr. 575/2013 399.–403. pantā noteikto kredītriska mazināšanas paņēmienu un atbrīvojumu ietekmi, par ko sniedz informāciju saskaņā ar Komisijas Īstenošanas regulas (ES) Nr. 680/2014 9. pantu.
8.

Šo pasākumu papildina apvienota būtiskuma robežvērtība, kuras mērķis ir virzīt to, ka pasākuma savstarpējo atzīšanu veicošās attiecīgās iestādes, iespējams, piemēro de minimis principu, un kuru veido: a) 2 mljrd. EUR robežvērtība kopējai sākotnējai tādu riska darījumu vērtībai, kuri iekšzemē licencētām G-SNI un C-SNI iestādēm to banku prudenciālā perimetra augstākajā konsolidācijas līmenī ir ar Francijas nefinanšu sabiedrību sektoru; b) 300 milj. EUR robežvērtība, kura piemērojama iekšzemē licencētām G-SNI un C-SNI iestādēm, kas atbilst a) apakšpunktā minētajai robežvērtībai vai pārsniedz to, un kura attiecas uz: i) vienu sākotnējo riska darījumu ar nefinanšu sabiedrību, kuras juridiskā adrese ir Francijā; ii) summu, kuru veido sākotnējie riska darījumi ar saistītu nefinanšu sabiedrību grupu, kam juridiskā adrese augstākajā konsolidācijas līmenī ir Francijā, un kuru aprēķina saskaņā ar 3. punkta a) apakšpunktu; iii) summu, kuru veido sākotnējie riska darījumi ar nefinanšu sabiedrībām, kam juridiskā adrese ir Francijā un kas ietilpst saistītu nefinanšu sabiedrību grupā, kuras juridiskā adrese augstākajā konsolidācijas līmenī ir ārpus Francijas, par ko sniedz informāciju Īstenošanas regulas (ES) Nr. 680/2014 VIII pielikuma C 28.00 un C 29.00 veidnē; c) robežvērtība 5 % apmērā no G-SNI un C-SNI iestāžu atbilstošā kapitāla augstākajā konsolidācijas līmenī, kura piemērojama b) apakšpunktā identificētajiem riska darījumiem pēc tam, kad ņemta vērā kredītriska mazināšanas paņēmienu un atbrīvojumu ietekme atbilstoši Regulas (ES) Nr. 575/2013 399.–403. pantam. Robežvērtības, kas minētas b) un c) apakšpunktā, jāpiemēro neatkarīgi no tā, vai attiecīgajai sabiedrībai vai nefinanšu sabiedrībai ir lielas parādsaistības. Sākotnējā riska darījuma vērtību, kas minēta a) un b) apakšpunktā, aprēķina saskaņā ar Regulas (ES) Nr. 575/2013 389. un 390. pantu, neņemot vērā Regulas (ES) Nr. 575/2013 399.–403. pantā noteikto kredītriska mazināšanas paņēmienu un atbrīvojumu ietekmi, par ko sniedz informāciju saskaņā ar Komisijas Īstenošanas regulas (ES) Nr. 680/2014 9. pantu.
(11)

Patērētāju aizsardzības tiesību aktos 2018. gadā tika ieviesti ierobežojumi attiecībā uz mājokļu hipotēku kredīta instrumentu piedāvāšanu hipotēku kredīta ņēmējiem ar parāda attiecības pret ienākumiem rādītāju (pirms nodokļu nomaksas) virs 4 un kredīta attiecības pret nodrošinājumu rādītāju virs 60 %. Šie ierobežojumi nosaka, ka: a) procentu likmes tiek fiksētas uz vismaz 5 gadiem; un b) atliktā amortizācija piemērojama tikai tad, ja kredīta procentu likme tiek fiksēta uz vismaz 30 gadiem. Turklāt 2014. gadā tika paziņots par “Uzraudzības rombu” hipotēku bankām. Tajā ietverti vairāki etaloni un robežvērtības noteiktām riska banku darbības jomām, un to mērķis ir līdz 2018. un 2020. gadam palielināt hipotēku kredīta krājumu kredītkvalitāti, tādējādi ietekmējot jaunu kredītu radīšanu. Tāpat 2018. gadā pretciklisko kapitāla rezervju norma tika palielināta divas reizes: no 0 % līdz 0,5 % ar 2019. gada 1. martu; un no 0,5 % līdz 1 % ar 2019. gada 1. septembri. Turklāt Dānijas Sistēmiskā riska padome ieteikusi turpmāku palielinājumu no 1 % līdz 1,5 % ar 2020. gada jūniju un sniegusi perspektīvas norādes, ka norma būtu potenciāli jāpalielina līdz maksimāli 2,5 %, ja vien nenotiek būtiskas izmaiņas riska pieaugumā Dānijas finanšu sistēmā. Visbeidzot, Finanstilsynet (Dānijas Finanšu uzraudzības iestāde) apstiprinājusi vadlīnijas, saskaņā ar kurām kredītiestādēm jāievēro piesardzība, veicot mājsaimniecību kredītnovērtējumu, izsniedzot kredītus nekustamajam īpašumam ģeogrāfiskos apgabalos, kuros augušas mājokļu nekustamā īpašuma cenas.
2.

Padomes Akts (1995. gada 26. jūlijs) par Eiropas Kopienas finanšu interešu aizsardzības konvencijas sastādīšanu un minētā konvencija, ko parakstīja 1995. gada 26. jūlijā (OV C 316, 27.11.1995., 48. lpp.); — Padomes Akts (1996. gada 27. septembris), ar ko izstrādā Protokolu Konvencijai par Eiropas Kopienu finanšu interešu aizsardzību, un minētais protokols, ko parakstīja 1996. gada 27. septembrī (OV C 313, 23.10.1996., 1. lpp.); — Padomes Akts (1996. gada 29. novembris), kas pieņemts, pamatojoties uz Līguma par Eiropas Savienību K3. pantu, un ar ko sastāda Protokolu attiecībā uz Konvencijas par Eiropas Kopienu finanšu interešu aizsardzību interpretāciju Eiropas Kopienu Tiesā ar prejudiciālu nolēmumu palīdzību, un minētais protokols, ko parakstīja 1996. gada 29. novembrī (OV C 151, 20.5.1997., 1. lpp.); — Padomes Akts (1997. gada 19. jūnijs), ar ko izstrādā Konvencijas par Eiropas Kopienu finanšu interešu aizsardzību Otro protokolu, un minētais Otrais protokols, ko parakstīja 1997. gada 19. jūnijā (OV C 221, 19.7.1997., 11. lpp.);
Oficiālais Vēstnesis C 241 , 26/08/1999 Lpp. 0009 - 0009



Komisijas Paziņojums par tehniskiem pielāgojumiem attiecībā uz atsauces likmes un pazeminātas likmes noteikšanas metodi (1999/C 241/09) (Dokuments attiecas uz EEZ) Komisija 1997. gada 2. jūlijā nolēma pieņemt jaunu atsauces likmes un pazeminātas likmes noteikšanas un atjaunināšanas metodi, kas stājas spēkā 1997. gada 1. augustā. Dalībvalstis informēja, nosūtot tām vēstuli (datēta ar 1997. gada 18. augustu), un paziņojumu publicēja Eiropas Kopienu Oficiālajā Vēstnesī (C 273, 1997. gada 9. septembris). Šī metode nosaka atsauces likmi katrai dalībvalstij, pamatojoties uz orientējošām likmēm, kas atbilst mēneša vidējai piecu gadu starpbanku mijmaiņas likmei, pieskaitot korekcijas piemaksu. Pārejot ekonomikas un monetārās savienības trešajā līmenī 1999. gada 1. janvārī un ņemot vērā to, ka eiro izmanto finanšu tirgos, Komisija nolēmusi īstenot šādus tehniskus pielāgojumus: 1. No 1999. gada 1. augusta atsauces likme būs vienāda visās vienpadsmit dalībvalstīs, kuras ir ieviesušas eiro; 2. Šajās valstīs orientējošā likme atbildīs mēneša vidējai piecu gadu starpbanku mijmaiņas likmei, pieskaitot 75 bāzes punktu piemaksu. Pārējie tās metodes aspekti, kas izklāstīta Komisijas 1997. gada 9. septembra paziņojumā, paliek spēkā. Dalībvalstīs, kurās eiro nav ieviests, atsauces likmes noteikšanas metode paliek nemainīga. --------------------------------------------------
(49)

Tomēr pašreizējie tirgus apstākļi liek pastiprināt valstu kompetento iestāžu un EVTI veikto pārraudzību attiecībā uz apkopotām neto īsajām pozīcijām akcijām, kuru tirdzniecība atļauta regulētos tirgos. Šī iemesla dēļ un ņemot vērā nepārtraukto neskaidrību saistībā ar Covid-19 krīzi, ir svarīgi, lai valsts kompetentās iestādes turpinātu saņemt informāciju par neto īso pozīciju veidošanu agrākā posmā, pirms tās sasniedz parasto 0,2 % līmeni no emitētā akciju kapitāla. To izceļ nepārtraukti pieaugošais akciju procentuālais skaits ar neto īso pozīciju no 0,1 % līdz 0,2 % no emitētā akciju kapitāla laika posmā no 2020. gada 16. marta līdz 1. jūnijam.
a)

saskaņā ar Regulas 25. panta 1. punkta b), c), f), g) un h) apakšpunktu, veicot administratīvas izmeklēšanas, pirmsdisciplināras, disciplināras vai atstādināšanas procedūras saskaņā ar Civildienesta noteikumu 86. pantu un IX pielikumu, un valdes 2018. gada 25. oktobra Lēmumu Nr. 26/2018, ar ko pieņem vispārīgus īstenošanas noteikumus par administratīvo izmeklēšanu un disciplināro procedūru veikšanu, ja paziņo par gadījumiem OLAF, un saskaņā ar Regulas 25. panta 1. punkta c), g) un h) apakšpunktu, ja DAS izmeklē jautājumus, kas ir tieši saistīti ar viņa uzdevumiem, it īpaši, veicot izmeklēšanas par apstrādes darbībām, kas veiktas Aģentūrā saskaņā ar valdes 2021. gada 15. oktobra Lēmuma Nr. 56/2021 (9) 5. panta 11. punktu. Aģentūra var ierobežot dažas no lēmuma 1. panta 2. punktā minētajām darbinieka, attiecīgās personas vai trešās personas tiesībām attiecībā uz jebkādu informāciju, kas varētu būtiski ietekmēt turpmākas vai notiekošas izmeklēšanas, pirmsdisciplināras, disciplināras vai atstādināšanas procedūras, arī liecinieku paziņojumus un citus dokumentus;
25)

178. pantu groza šādi: a) 2. punktu aizstāj ar šādu tekstu: “2. Prasības pieteikumu izsniedz atbildētājam, izmantojot e-Curia, ja tam ir e-Curia piekļuves konts. Ja tam nav šāda konta, prasības pieteikumu izsniedz atbildētājam, apliecinātu prasības pieteikuma kopiju nosūtot pa pastu ierakstītā sūtījumā ar paziņojumu par saņemšanu vai nogādājot to personiski un saņemot parakstu par saņemšanu.”; b) 3. punktu aizstāj ar šādu tekstu: “3. Prasības pieteikuma izsniegšanu procesa Apelāciju padomē dalībniekam veic, izmantojot e-Curia, ja tas ir kļuvis par tiesvedības Vispārējā tiesā dalībnieku saskaņā ar 173. panta 2. punktu. Ja procesā Apelāciju padomē dalībnieks ir iestāde, kurai ir e-Curia piekļuves konts, prasības pieteikuma izsniegšanu veic, izmantojot e-Curia. Pretējā gadījumā prasības pieteikumu izsniedz, nosūtot to pa pastu ierakstītā sūtījumā ar paziņojumu par saņemšanu uz adresi, ko attiecīgais dalībnieks norādījis paziņojumiem, kurus veic procesā Apelāciju padomē.”; c) 4. punktā norādi “177. panta 7. punktu” aizstāj ar norādi “177. panta 6. punktu”;
11)

pēc 125. panta pievieno jaunu nodaļu, kurā ietverti četri panti. “11.a nodaļa VISPĀRĒJĀS TIESAS ROSINĀTA IZLĪGUMA PROCEDŪRA LIETĀS, KAS IEROSINĀTAS SASKAŅĀ AR LESD 270. PANTU 125.a pants Kārtība 1. Vispārējā tiesa jebkurā tiesvedības stadijā var izvērtēt iespējas ar izlīgumu pilnībā vai daļēji izšķirt strīdu starp pusēm. 2. Vispārējā tiesa uzdod tiesnesim referentam, kuram palīdz sekretārs, censties panākt izlīgumu strīdā. 3. Tiesnesis referents var piedāvāt vienu vai vairākus risinājumus strīda izbeigšanai, veikt attiecīgus pasākumus izlīguma veicināšanai un veikt pasākumus, par kuriem šajā ziņā viņš ir pieņēmis lēmumu. Viņš tostarp var: a) lūgt puses sniegt informāciju vai ziņas; b) lūgt puses iesniegt dokumentus; c) uzaicināt uz sanāksmēm pušu pārstāvjus, pašas puses vai jebkuru iestādes ierēdni vai darbinieku, kuram ir pilnvaras apspriest iespējamo vienošanos; d) c) apakšpunktā minēto sanāksmju gadījumā atsevišķi sazināties ar katru no pusēm, ja tās tam piekrīt. 4. Šā panta 1.–3. punkts ir piemērojami arī pagaidu noregulējuma tiesvedībā. 125.b pants Pušu vienošanās sekas 1. Ja puses vienojas par risinājumu strīda izbeigšanai tiesneša referenta klātbūtnē, tās var lūgt, lai šīs vienošanās noteikumi tiktu ierakstīti aktā, ko paraksta tiesnesis referents un sekretārs. Šo aktu izsniedz pusēm, un tam ir publiska ticamība. 2. Lietu izslēdz no reģistra ar priekšsēdētāja motivētu rīkojumu. Pēc vienas puses lūguma un ar otras puses piekrišanu pušu panāktās vienošanās noteikumus ieraksta rīkojumā par lietas izslēgšanu no reģistra. 3. Priekšsēdētājs lemj par tiesāšanās izdevumiem saskaņā ar vienošanos vai, ja šādas vienošanās nav, pēc saviem ieskatiem. Attiecīgā gadījumā viņš lemj par personas, kas iestājusies lietā, tiesāšanās izdevumiem atbilstoši 138. pantam. 125.c pants Īpašais reģistrs un mape 1. Materiālus, kas iesniegti izlīguma procedūrā 125.a panta izpratnē: — reģistrē īpašā reģistrā, uz kuru neattiecas 36. un 37. pantā paredzētais regulējums, — glabā no lietas materiāliem atsevišķā mapē. 2. Materiālus, kuri iesniegti izlīguma procedūrā 125.a panta izpratnē, dara zināmus pusēm, izņemot tos, kurus katra no pusēm ir iesniegusi tiesnesim referentam atsevišķajās sanāksmēs, kas paredzētas 125.a panta 3. punkta d) apakšpunktā. 3. Puses var piekļūt materiāliem, kas atrodas 1. punktā paredzētajā mapē atsevišķi no lietas materiāliem, izņemot materiālus, kurus katra no pusēm ir iesniegusi tiesnesim referentam atsevišķajās sanāksmēs, kas paredzētas 125.a panta 3. punkta d) apakšpunktā. 4. Persona, kas iestājusies lietā, nevar piekļūt materiāliem, kas atrodas 1. punktā paredzētajā no lietas materiāliem atsevišķajā mapē. 5. Lietas dalībnieki kancelejā var iepazīties ar 1. punktā paredzēto īpašo reģistru. 125.d pants Izlīgums un tiesvedība tiesā Vispārējā tiesa un puses nevar izmantot tiesvedībai tiesā izlīguma nolūkā izteiktos viedokļus, formulētos ieteikumus, iesniegtos priekšlikumus, panāktos kompromisus vai sagatavotos dokumentus.”;